Igor Vetokele blev matchvinder i FCKs 1-0-sejr over AGF, og de forsvarende mestre lægger nu pres på AaB i mesterskabskampen.

Det var to hold, der ikke har levet op til forventningerne i denne sæson, der tørnede sammen i Parken, da FCK tog imod AGF. Hos FCK var der genvalg til Christian Bolanos, der scorede i seneste Superligakamp mod Sønderjyske, mens havde Alexander Juul Andersen tilbage i startopstillingen, hvor Mate Vadzadze fik sin første startplads i angrebet.

Hjemmeholdet satte sig på spillet fra kampens start, men det kneb med at skabe de helt store chancer. Kampens første store chance tilfaldt udeholdet efter 20 minutter, da Casper Sloth modtog en bold i dybden, men alene med Johan Wiland fik FCK-keeperen flot fik reddet til hvad, der burde være blevet til AGF-hjørnespark men i stedet blev målspark til FCK.

Billedet var det samme i hele første halvleg med FCK i førersædet, mens AGF lurede på kontra. Det kastede ikke de store chancer af sig, og holdene måtte derfor gå til pause ved stillingen 0-0.

Efter pausen intensiverede FCK presset. Allerede efter tre minutter af anden halvleg fik en kæmpe chance for at bringe sig foran, men Andreas Cornelius var for langsom i sin afslutning tæt under mål.

FCK-dominansen fortsatte, og hjemmeholdet blev ved med at skabe masser af chancer. Næste store FCK-mulighed tilfaldt Daniel Braaten, der kom til en god mulighed inde i feltet, men han overplacerede sin afslutning, der røg snert forbi Emil Ousager i AGF-målet.

Efter 65 minutter fik Cornelius chancen for at bringe hjemmeholdet foran 1-0, da angriberen kom alene med Emil Ousager. Cornelius formåede dog ikke at ramme målet, da han alene med Ousager lobbede bolden over den fremstormende keeper, og bolden røg således ud til målspark.

Kæmpe chance til FCK efter 77, hvor Anders Kure reddede en kæmpe chance til Andreas Cornelius på stregen, men bolden ville simpelthen ikke ind for det hårdt kæmpende hjemmehold.

Efter 84 minutter kom forløsningen for hjemmeholdet. Et perfekt slået frispark af Pierre Bengtson steg Igor Vetokele højest til, og den belgiske angriber headede bolden forbi Ousager til 1-0-føring til hjemmeholdet. AGF satsede med det samme offensivt, men de formåede ikke at true FCK, der vandt 1-0.

FCK har med sejren nu fire point op til AaB på førstepladsen, der i søndagens sene kamp får besøg af Brøndby.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)